[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 3.12.2008

KOM(2008) 838 endelig

2008/0245 (COD)

Forslag til

EUROPA-PARLAMENTETS OG RÅDETS FORORDNING

om ændring af forordning (EF) nr. 1080/2006 om Den Europæiske Fond for Regionaludvikling for så vidt angår støtteberettigede investeringer i energieffektivitet og vedvarende energi i boliger

BEGRUNDELSE

1. BAGGRUNDEN FOR FORSLAGET |

110 | Begrundelse og formål Kommissionen har som led i sine bestræbelser på at tackle den finansielle krise taget initiativ til at foreslå medlemsstaterne en ramme, som skal forbedre realøkonomien[1]. Initiativet fik opbakning fra medlemsstaterne og er derefter blevet udmøntet i den europæiske økonomiske genopretningsplan[2], hvor det bl.a. foreslås at vedtage foranstaltninger inden for Lissabonstrategiens prioriterede områder. For så vidt angår energi, fokuseres der på forbedret energieffektivitet i bygninger. Medlemsstaterne tilskyndes derfor til at omprogrammere deres operationelle programmer under strukturfondene, således at der afsættes forholdsvis flere midler til investeringer i energieffektivitet, herunder i forbindelse med socialt boligbyggeri. Derfor er det nødvendigt at ændre den gældende lovgivning. |

120 | Generel baggrund Fremskyndelse af energiinvesteringer i bygninger bidrager til at fremme Europas potentiale inden for bæredygtig vækst, stimulere EU's konkurrenceevne, forbedre knowhow inden for energieffektivitet og vedvarende energi samt fremme målsætningerne for den europæiske energistrategi. Endvidere er offentlige investeringer til fordel for husholdninger med lav indkomst også udtryk for solidaritet og sikrer social samhørighed i denne periode. Selv om EU ikke har kompetence på boligområdet, har forskellige EU-politikker alligevel konsekvenser for dette område. Beslutninger om at støtte energiinvesteringer i bygninger, herunder socialt boligbyggeri, henhører under medlemsstaternes kompetenceområde. Boligministrene fremhævede for nylig på deres uformelle møde i Marseille den 24. november 2008, hvor vigtig og nødvendig en sådan støtte er. I den nuværende situation er det for det første vigtigt at bane vej for brug af økonomisk støtte fra EU til denne form for investeringer ved at give alle medlemsstaterne et passende retligt instrument og derefter sikre, at medlemsstaterne anvender faciliteten korrekt. Desuden bør EU-samfinansieret offentlig støtte begrænses til kun at omfatte de husholdninger, som har størst brug for støtte. Det påtænkte forslag fremmer investeringer i energieffektivitet og vedvarende energi, som er en af hovedhjørnestenene i EU's strategi for energi og klimaændring, og begge aspekter svarer til prioriterede interventioner i EFRU-regi. |

130 | Gældende bestemmelser på det område, som forslaget vedrører I henhold til den gældende lovgivning er interventioner i boligsektoren, herunder vedrørende energieffektivitet, med støtte fra EFRU forbeholdt de medlemsstater, som tiltrådte Den Europæiske Union den 1. maj 2004 eller senere, på betingelserne i artikel 7, stk. 2, i forordning (EF) nr. 1080/2006. |

140 | Overensstemmelse med andre EU-politikker og -mål Forslaget er fuldt ud i overensstemmelse med målsætningerne for den politik, EU fører inden for miljø, energieffektivitet og vedvarende energi, og fremmer målsætningerne for direktiv 2002/91/EF om bygningers energimæssige ydeevne[3], direktiv 2006/32/EF om energieffektivitet i slutanvendelserne og om energitjenester samt om ophævelse af Rådets direktiv 93/76/EØF[4] og forslag til Europa-Parlamentets og Rådets direktiv om fremme af anvendelsen af vedvarende energikilder[5]. |

2. HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | Høringsmetoder, hovedmålgrupper og respondenternes overordnede profil De to møder, som fondenes koordinationsudvalg afholdt henholdsvis den 24. september 2008 og den 21. oktober 2008, gav mulighed for at undersøge forordningens spillerum ved hjælp af retningslinjer for støtteberettigelse i forbindelse med energieffektivitet og vedvarende energi i bygninger (COCOF note No 08/0034/02). |

212 | Sammenfatning af svarene og af, hvordan der er taget hensyn til dem Høringerne viste, at medlemsstaterne ikke var tilfredse med løsningerne i henhold til fortolkningen af forordning (EF) nr. 1080/2006. |

Ekspertbistand |

229 | Der har ikke været behov for ekstern ekspertbistand. |

230 | Konsekvensanalyse Dette forslag er et supplement til en række justeringer uden lovindgreb, som skal sikre, at alle medlemsstater kan udnytte de eksisterende samfinansieringsmuligheder under EFRU og Samhørighedsfonden fuldt ud (COCOF note No 08/0034/02). Det udvider mulighederne for støtteberettigede udgifter på boligområdet og baner dermed vej for og letter yderligere investeringer, som ellers ikke ville have været mulige uden ændring af den gældende lovgivning. |

3. FORSLAGETS JURIDISKE INDHOLD |

305 | Resumé af forslaget Forslaget til ændring af forordning (EF) nr. 1080/2006 om Den Europæiske Fond for Regionaludvikling sigter mod at bane vej for og fremme interventioner vedrørende energieffektivitet og vedvarende energi inden for boligsektoren i alle medlemsstater. For at opnå væsentlige økonomiske resultater er det vigtigt ikke at iværksætte denne form for investeringer i spredt orden og som enkeltforanstaltninger, men i stedet inden for rammerne af en ordning, som de offentlige myndigheder i medlemsstaterne etablerer på et passende niveau. Det kan f.eks. være en statsstøtteordning eller et program for store offentlige arbejder. I forbindelse med interventioner under samhørighedspolitikken er det også meget vigtigt at koncentrere indsatsen der, hvor der er behov for offentlig intervention, i påkommende tilfælde til fordel for husholdninger med lav indkomst. Da der ikke findes en EU-definition af sidstnævnte, bliver medlemsstaterne nødt til at anvende en national definition, som er baseret på gældende nationale bestemmelser. |

310 | Retsgrundlag Artikel 7 i Europa-Parlamentets og Rådets forordning nr. 1080/2006 om Den Europæiske Fond for Regionaludvikling og om ophævelse af forordning (EF) nr. 1783/1999 indeholder en definition af støtteberettigede udgifter i boligsektoren. |

329 | Subsidiaritetsprincippet Forslaget er i overensstemmelse med subsidiaritetsprincippet, da det har til formål at støtte medlemsstaterne og indføre ændringer, som styrker deres rolle i forbindelse med den delte forvaltning af fondene. Endvidere giver det påtænkte forslag medlemsstaterne mulighed for at tilrettelægge den offentlige støtte, som de finder det mest hensigtsmæssigt, og til at bruge nationale definitioner til at fastlægge betydningen af husholdninger med lav indkomst. |

Proportionalitetsprincippet Forslaget er i overensstemmelse med proportionalitetsprincippet af nedenstående grunde: |

331 | Forslaget er i overensstemmelse med proportionalitetsprincippet, for det er begrænset til at tage højde for støtteberettigede energiinvesteringer under EFRU i boligsektoren i alle medlemsstaterne for husholdninger med lav indkomst uden at tilføre yderligere betingelser. |

332 | Forslaget baner vej for øget investeringsaktivitet i medlemsstaterne, men udelukkende til gavn for dem, der har behov for offentlig støtte. |

Reguleringsmiddel/-form |

341 | Foreslået middel: Forordning. |

342 | Andre midler vil ikke være hensigtsmæssige af nedenstående årsager: Kommissionen har allerede undersøgt, hvilket spillerum der er mulighed for i forbindelse med den gældende lovgivning. Selv ikke med den mest fleksible fortolkning af de gældende regler om begrænset støtteberettigelse er det muligt at foretage store investeringer i boligsektoren i alle medlemsstaterne. |

4. BUDGETMÆSSIGE VIRKNINGER |

409 | Forslaget har ingen konsekvenser for Fællesskabets budget. |

2008/0245 (COD)

Forslag til

EUROPA-PARLAMENTETS OG RÅDETS FORORDNING

om ændring af forordning (EF) nr. 1080/2006 om Den Europæiske Fond for Regionaludvikling for så vidt angår støtteberettigede investeringer i energieffektivitet og vedvarende energi i boliger

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 162,

under henvisning til forslag fra Kommissionen[6],

under henvisning til udtalelse fra Det Europæiske Økonomiske og Sociale Udvalg[7],

under henvisning til udtalelse fra Regionsudvalget[8],

efter proceduren i traktatens artikel 251, og

ud fra følgende betragtninger:

(1) Kommissionen har med henblik på at styrke Europas potentiale for bæredygtig vækst på længere sigt vedtaget en meddelelse om en europæisk økonomisk genopretningsplan[9], som omhandler betydningen af at iværksætte investeringer, som sigter mod forbedret energieffektivitet i bygninger, herunder i boligsektoren.

(2) Gennem Den Europæiske Regionalfond ydes der kun støtte til interventioner i boligsektoren, herunder til energieffektivitet, til medlemsstater, som tiltrådte Den Europæiske Union den 1. maj 2004 eller senere, når betingelserne i artikel 7, stk. 2, i Europa-Parlamentets og Rådets forordning (EF) nr. 1080/2006 af 5. juli 2006 om Den Europæiske Fond for Regionaludvikling og om ophævelse af forordning (EF) nr. 1783/1999[10] er opfyldt. Alle medlemsstater bør have adgang til en sådan støtte til investeringer i energieffektivitet og vedvarende energi i boligsektoren.

(3) Der bør ydes støtte til investeringer, som finder sted inden for rammerne af offentlige ordninger i overensstemmelse med målsætningerne for Europa-Parlamentets og Rådets direktiv 2006/32/EF om energieffektivitet i slutanvendelserne og om energitjenester samt om ophævelse af Rådets direktiv 93/76/EØF[11].

(4) For at sikre, at målsætningerne om økonomisk og social samhørighed i EF-traktatens artikel 158 opfyldes, bør interventionerne have husholdninger med lav indkomst, som defineret i gældende national lovgivning, som målgruppe.

(5) Forordning (EF) nr. 1080/2006 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I artikel 7 i forordning (EF) nr. 1080/2006 foretages følgende ændringer:

1) Efter stk. 1 indsættes som stk. 1a:

"1a. Udgifter til forbedret energieffektivitet og brug af vedvarende energi i eksisterende boliger til fordel for husholdninger med lav indkomst er støtteberettigede for alle medlemsstater."

2) Indledningen i stk. 2 affattes således:

"Boligudgifter, dog ikke til forbedret energieffektivitet og brug af vedvarende energi, jf. stk. 1a, er kun støtteberettigede for de medlemsstater, der tiltrådte Den Europæiske Union den 1. maj 2004 eller senere, på følgende betingelser:".

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Europa-Parlamentets vegne På Rådets vegne

Formand Formand[pic][pic][pic]

[1] KOM(2008) 706.

[2] KOM(2008) 800.

[3] EFT L 1 af 4.1.2003, s. 65.

[4] EUT L 114 af 27.4.2006, s. 64.

[5] KOM(2008) 19 af 23.1.2008.

[6] EUT C […] af […], s. […].

[7] EUT C […] af […], s. […].

[8] EUT C […] af […], s. […].

[9] KOM(2008) 800 af 26.11.2008.

[10] EUT L 210 af 31.7.2006, s. 1.

[11] EUT L 114 af 27.4.2006, s. 64.